钦定古今图书集成/明伦汇编/氏族典/第399卷 > 《廖用贤尚友录》 > 史丹
## 钦定古今图书集成/明伦汇编/氏族典/第399卷 > 《廖用贤尚友录》 > 史丹

按《汉书史丹传》：“丹，高之子，以父任为中庶子，侍从十
馀年。元帝即位，为驸马都尉侍中，出常骖乘，甚有宠，
诏丹护太子家。时定陶共王爱幸上疾，数问尚书以
景帝立胶东王故事。丹入卧内涕泣言，上意大感，太
子遂为嗣。成帝即位，擢长乐卫尉，迁右将军，赐爵关
内侯，给事中，后徙左将军，光禄大夫。鸿嘉元年，诏封”
武阳侯。丹为人足知恺悌，爱人，心谨密，故尤信于上，
极滋味声色之乐。为将军前后十六年，病，乞归，赐安
车驷马就第。薨，谥“顷侯。”男女二十人，九男皆以丹任，
并为侍中诸曹史，氏凡四人，侯、卿、大夫二千石十馀
人。